NORAKSTS

|  |  |
| --- | --- |
| 24.10.2024. | Nr.13/5 |

**PROJEKTA “Jelgavas notekūdeņu attīrīšanas ietaišu darbības efektivitātes uzlabošana” ĪSTENOŠANA**

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4.panta pirmās daļas 1.punktu, 10.panta pirmās daļas 21.punktu, likuma “Par budžetu un finanšu vadību” 41.panta piekto daļu, likuma ”Par pašvaldību budžetiem” 26.panta pirmo, otro un trešo daļu, pamatojoties uz Jelgavas valstspilsētas un Jelgavas novada attīstības programmas 2023.-2029.gadam Jelgavas valstspilsētas investīciju plāna rīcības virziena Nr.1.5. “Teritorijas un resursu efektīva apsaimniekošana” īstenošanai iekļauto investīciju projekta ideju Nr. 5.1.5. “Jelgavas notekūdeņu attīrīšanas ietaišu darbības efektivitātes uzlabošana” un Centrālās finanšu un līgumu aģentūras izsludināto atklātu pirmās projektu iesniegumu kārtas atlasi Eiropas Savienības kohēzijas politikas programmas 2021.- 2027.gadam 2.2.1. specifiskā atbalsta mērķa ”Veicināt ilgtspējīgu ūdenssaimniecību” 2.2.1.1. pasākumam ”Notekūdeņu un to dūņu apsaimniekošanas sistēmas attīstība piesārņojuma samazināšanai”(turpmāk – 2.2.1.1. pasākuma projektu iesniegumu atlase) un SIA ”JELGAVAS ŪDENS” 2024. gada 4. oktobra vēstuli Nr.07-01A/1494 ”Par projekta “Jelgavas notekūdeņu attīrīšanas ietaišu darbības efektivitātes uzlabošana” īstenošanu un Jelgavas valstspilsētas pašvaldības domes galvojuma sniegšanu projekta īstenošanai”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut SIA “JELGAVAS ŪDENS” īstenot projektu “Jelgavas notekūdeņu attīrīšanas ietaišu darbības efektivitātes uzlabošana” (turpmāk – Projekts) 2.2.1.1. pasākuma projektu iesniegumu atlases ietvaros, kur Projekta kopējās izmaksas plānotas 7 684 531,92 *euro* (septiņi miljoni seši simti astoņdesmit četri tūkstoši pieci simti trīsdesmit viens *euro* un 92 *centi*), no tām 3 371 721,65 *euro* (trīs miljoni trīs simti septiņdesmit viens tūkstotis septiņi simti divdesmit viens *euro* un 65 *centi*)ir Eiropas Reģionālās attīstības fonda finansējums un 4 312 810,27 *euro* (četri miljoni trīs simti divpadsmit tūkstoši astoņi simti desmit *euro* un 27 *centi*) ir SIA “JELGAVAS ŪDENS” līdzfinansējums, tai skaitā pievienotās vērtības nodoklis, saskaņā ar Pievienotās vērtības nodokļa likuma 142.punktā noteikto īpašo nodokļa piemērošanas režīmu būvniecības pakalpojumiem 1 281 426,18 *euro* (viens miljons divi simti astoņdesmit viens tūkstotis četri simti divdesmit seši *euro* un 18 *centi*).
2. Projekta apstiprināšanas gadījumā sniegt galvojumu SIA “JELGAVAS ŪDENS” (ar 100% pašvaldības kapitāla daļām) 3 260 091,86 *euro* (trīs miljoni divi simti sešdesmit tūkstoši deviņdesmit viens *euro* un 86 *centi*) apmērā aizņēmuma piesaistīšanai no Valsts kases vai citas kredītiestādes:
	1. 2025.gadā līdzfinansējuma nodrošināšanai – 278 884,97 *euro* (divi simti septiņdesmit astoņi tūkstoši astoņi simti astoņdesmit četri *euro* un 97 *centi*);
	2. 2027.gadā līdzfinansējuma nodrošināšanai – 751 024,52 *euro* (septiņi simti piecdesmit viens tūkstotis divdesmit četri *euro* un 52 *centi*);
	3. 2028.gadā līdzfinansējuma nodrošināšanai – 1 600 718,11 *euro* (viens miljons seši simti tūkstoši septiņi simti astoņpadsmit *euro* un 11 *centi*);
	4. 2029.gadā līdzfinansējuma un ERAF noslēguma maksājuma priekšfinansējuma nodrošināšanai – 629 464,26 *euro* (seši simti divdesmit deviņi tūkstoši četri simti sešdesmit četri *euro* un 26 *centi*).

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 24. oktobrī